เทศบาลตำบลกงพานพันดอน

เทศบาลตำบลกงพานพันดอน เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1-3, 6-13, 17-20 กับบางส่วนของหมู่ที่ 4-5, 9, 14-16 ของตำบลพันดอน (เฉพาะนอกเขตเทศบาลตำบลพันดอน) ในอำเภอกุมภวาปี จังหวัดอุดรธานี เดิมมีฐานะเป็นสภาตำบลพันดอนใน พ.ศ. 2516 ก่อนที่ต่อมาสภาตำบลพันดอน (เฉพาะส่วนที่อยู่นอกเขตสุขาภิบาลพันดอน) จะยกฐานะขึ้นเป็นองค์การบริหารส่วนตำบลพันดอนในวันที่ 25 ธันวาคม พ.ศ. 2539 ต่อมาองค์การบริหารส่วนตำบลพันดอน ได้ขอจัดตั้งเป็นเทศบาลตำบล จึงได้เปลี่ยนชื่อองค์การบริหารส่วนตำบลพันดอน เป็นองค์การบริหารส่วนตำบลกงพานพันดอน และจัดตั้งเป็นเทศบาลตำบลกงพานพันดอน ใน พ.ศ. 2551 เพื่อไม่ให้ชื่อซ้ำกับเทศบาลตำบลพันดอน นับเป็นเทศบาลตำบลแห่งที่ 5 ของอำเภอกุมภวาปี ปัจจุบันเทศบาลตำบลกงพานพันดอนมีประชากร 11,701 คน

พื้นที่เทศบาลตำบลกงพานพันดอนตั้งอยู่ตั้งอยู่ทางทิศตะวันตกเฉียงเหนือของอำเภอกุมภวาปี อยู่ห่างจากตัวอำเภอประมาณ 6.9 กิโลเมตร การคมนาคมโดยทางหลวงแผ่นดินหมายเลข 2023 (สายน้ำฆ้อง–วังสามหมอ) และอยู่ห่างจากศาลากลางจังหวัดอุดรธานีประมาณ 40 กิโลเมตร ห่างจากกรุงเทพมหานครประมาณ 536 กิโลเมตร มีพื้นที่รับผิดชอบทั้งหมด 49.34 ตารางกิโลเมตร หรือคิดเป็นพื้นที่ 30,837.5 ไร่

อ้างอิง

แหล่งข้อมูลอื่น 

 เว็บไซต์เทศบาลตำบลกงพานพันดอน 

กงพานพันดอน
กงพานพันดอน